tomron87/hebrew-wikipedia-sentences-corpus huggingface dataset:
בשנת 2022 העלה התיאטרון גרסה חדשה בשם "אלאדין ויסמין" כאשר את אלאדין מגלם בן זיני ואת יסמין מגלמת ענבלי בא לי.
בשנת 2023 העלו את המחזמר מחדש כאשר עדי הימלבלוי שבה לגלם את הנסיכה.
בשנת 2024 הופיעה גרסה חדשה לסיפור, את אלאדין מגלם טל מוסרי ואת יסמין מגלמת מיכל ויצמן.
אלאדין ומלך הגנבים הוא הסרט השלישי בסדרת סרטי אלאדין של חברת וולט דיסני.
הסרט יצא לאקרנים בשנת 1996 ומבוסס באופן כללי ורופף על הסיפור "עלי באבא וארבעים השודדים", הלקוח מ"סיפורי אלף לילה ולילה".
את הסרט ביים טאד סטונס.
הסרט נפתח כשרואים איש וגמלים מתגנבים לעיר אגרבה, בה עומדת להיערך חתונתם של אלאדין ויסמין.
המתגנבים הורסים את החתונה, אך לא מצליחים לגנוב את החפץ שלשמו באו - שרביטה של האוראקל.
אלאדין מפעיל את השרביט ומגלה שאלת האור (רוח לבנה בדמות אישה) יוצאת מן היהלום שלו, הרוח עונה כל פעם על שאלה אחת בלבד.
אלאדין לא שואל אבל האלה אומרת לו שאביו חי.
אלאדין מחליט לשאול איפה אביו קאסים ויוצא יחד עם יאגו, אבו והמרבד המעופף אחרי 40 הגנבים.
במאורה של 40 הגנבים מגלה אלאדין שאביו הוא מלך הגנבים.
לאחר מכן הם נתפסים והוא ואויבו המושבע של אביו, סאלוק, מנהלים קרב הישרדות בו הם נלחמים על חייהם.
אלאדין מפיל (בטעות) את סאלוק מההר ומנצח בקרב.
הוא, יאגו, אבו והמרבד מצטרפים ל-40 הגנבים.
בלילה קאסים מספר לאלאדין מה היו הסיבות בגללן נעלם וכן על אודות ידו של מידאס - יד שהופכת כל דבר שנוגע בה לזהב.
אלאדין מציע לאביו לבוא לאגרבה, במקביל, יאגו (שרוצה את היד) מספר לקאסים על שרביטה של האוראקל ועל סיכוייהם להגיע אל היד בעזרתה.
הם שבים יחד לאגרבה, שם מראה להם ג'יני את האבטחה החדשה שאמורה למנוע את כניסתם של 40 הגנבים.
בינתיים באגרבה מתברר שסאלוק חי והוא מסגיר את 40 הגנבים לראזול (השומר הבכיר).
כשמתברר לו שקאסים לא בין ה-40 הוא וראזול רוקחים תוכנית לתפיסת קאסים.
אלאדין מציג את אביו בפני הסולטאן.
בלילה מתגנבים יאגו וקאסים למרתף הזהב כדי לגנוב את השרביט של האוראקל, אך השומרים תופסים אותם ומספרים לסולטאן.
הסולטאן מעניש את יאגו וקאסים במאסר תמידי בצינוק.
בינתיים משיג סאלוק את נאמנותם של 7 הגנבים שעוד לא הוצאו להורג.
אלאדין מתחפש לאביו בתחפושת מלך הגנבים ומצליח לשחרר אותו, לאחר מכן הוא מתחמק מראזול ועוזר לאביו וליאגו לברוח מאגרבה.
בסוף הוא עצמו נשאר להתמודד עם מעשיו.
מכיוון שמעשיו של אלאדין היו מתוך אהבה הסולטאן מוותר לו.
כאשר מגיעים יאגו וקאסים למערת הגנבים הגנבים כולאים אותם, יאגו מצליח לברוח והוא מזהיר את אלאדין.
יחד כולם הולכים להציל את קאסים שכלוא על ספינה בדרך לאי בו נמצאת ידו של מידאס.
על האי מצליחים יסמין, המרבד, אבו, יאגו וג'יני לגבור על שבעת הגנבים ואלאדין גובר על סאלוק.
הוא ואביו רצים לקחת את היד של מידאס.
לאחר שהם משיגים אותה סאלוק מתגנב לשם ומאיים להרוג את אלאדין אם קאסים לא יתן לו את היד.
קאסים זורק את היד וסאלוק תופס בצד הלא נכון, הוא הופך לזהב ושוקע במים.
קאסים מבין שהיד גרמה לו רק צרות והוא נפטר ממנה.
הסרט נגמר כאשר אלאדין ויסמין מתחתנים, יאגו וקאסים הופכים לצמד ועוזבים את אגרבה ושבעת הגנבים שוקעים בים לאחר שידו של מידאס נפלה בספינתם והפכה את הכול לזהב.
אלאדין - נער רחוב לשעבר ובן זוגה של יסמין.
יסמין - נסיכת אגרבה ובת זוגו של אלאדין.
ג'יני - שד וחבר טוב של אלאדין.
אבו - קוף וחיית המחמד של אלאדין.
יאגו - תוכי וחיית המחמד של אלאדין.
בסוף הסרט הוא עוזב את אגרבה יחד עם קאסים.
מרבד הקסמים - שטיח מעופף
קאסים - מלך הגנבים ואביו של אלאדין.
במהלך הסרט הוא מחפש אחר השרביט של האורקל וידו של מידאס.
סאלוק - גנב בכנופייתו של קאסים.
סאלוק שונא את קאסים מכיוון שהוא רוצה להיות המנהיג של הכנופיה.
סולטאן - הסולטאן של אגרבה הוא אביה של יסמין.
ראג'ה - טיגריס וחיית המחמד של יסמין.
האורקל - רוח בעלת ידע רב הנמצאת בתוך שרביט קסומה.
האורקל עונה לכל אדם רק על שאלה אחת.
המספר - סוחר מסתורי שמספר את סיפורו של אלאדין.
ראזול - המפקד של המשמר המלכותי באגרבה.
פאזאל חכים וזגולין - שלושה משומרי אגרבה.
שמם של שאר השודדים מופיע רק בקרדיטים בעברית.
מסיבה תהיה באגרבה (ג'יני, יאגו, קאסים, ארבעים הגנבים, הסולטאן ותושבי אגרבה)
יאיר לנו המחר (אלאדין ויסמין)
ארבעים הגנבים (ארבעים הגנבים, קאסים, יאגו)
כמו אבא ובן (ג'יני, אלאדין וקאסים)
כולנו איש אחד (סאלוק, צ'אבס ושישה גנבים נוספים)
אלאונוס או אלאוניוס היה אל השמש, הבריאות והנבואה במיתולוגיה הקלטית.
מקורותיו ידועים בעיקר מכתובות וממצאים ארכאולוגיים שהתגלו בגאליה (צרפת וגרמניה של ימינו) ובאוסטריה.
שמו מופיע בין היתר בכתובות מדרום צרפת באזור לור בצורת Αλα[υ]νειουι.
אלאונוס נחשב לאל בעל שלושה תחומים מרכזיים:
שמש – בהקשר זה הוא מקושר למחזוריות הזמן, עונות השנה, פוריות האדמה והאור המחיה.
בחלק מהכתובות מופיע שמו לצד סמלים סולאריים.
בריאות ורפואה – בדומה לאלים קלטיים נוספים הקשורים לריפוי (כמו האל גרנוס), אלאונוס נתפס כמגן על הבריאות והחיים.
ייתכן כי התקיימו מקדשים ומעיינות מרפא שנקשרו אליו.
נבואה וחיזוי – הקלטים ייחסו לאלים את הכוח לגלות עתידות, ואלאונוס נחשב לאחד המתווכים בין עולם האדם לעולם העל-טבעי.
במפגש בין התרבות הקלטית להאימפריה הרומית, האל זוהה עם אפולו מהמיתולוגיה היוונית ועם אפולון מהמיתולוגיה הרומית.
כמו אפולו, גם אלאונוס היה קשור לשמש, לנבואה ולרפואה – שלושה תחומים שהקלו על ההקבלה המהירה ביניהם.
הזיהוי עם אפולו שיקף מגמה רחבה של סינקרטיזם דתי בגאליה הרומית, שבה אוחדו אלים מקומיים עם אלים קלאסיים.
אלאונוס אינו האל הסולארי היחיד בפנתאון הקלטי.
אלים נוספים שזוהו עם השמש היו לוג (Lugh) בעל המאפיינים הרב-תחומיים, ובלנוס (Belenus) שקשור גם הוא לבריאות ולמרפא.
לעומתם, אלאונוס מזוהה בעיקר עם הנבואה הרפואית – שילוב ייחודי של רפואה, מיסטיקה וכוח שמשי.
יש הסבורים כי היה קשור גם לפולחנים של חיזוי באמצעות מעיינות ונהרות.
הפולחן של אלאונוס התקיים ככל הנראה במרכזי יישוב בגאליה ובפרובינקיות סמוכות.
כתובות לאל התגלו בין היתר במנהיים שבגרמניה, וכן באוסטריה.
עדויות מצביעות על כך שהפולחן היה בעיקר מקומי, ולא אל כלל-קלטי.
אלאדין היא סדרת טלוויזיה מצוירת שנוצרה על ידי חברת וולט דיסני ושודרה בין השנים: 1994-1995. הסדרה מבוססת על טרילוגיית הסרטים של אלאדין של דיסני, ועלילתה מתרחשת לאחר הסרט "שובו של ג'אפר", אך לפני הסרט "אלאדין ומלך הגנבים".
הסדרה מספרת על אלאדין שבעבר היה נער רחוב, אך כעת הוא חי בארמון, לאחר שהוא והנסיכה יסמין התארסו.
אליהם מצטרפים חבריהם: הקוף אבו, ג'יני השד, מרבד הקסמים, והתוכי יאגו שבעבר היה בצד של ג'אפר, אך לבסוף הביס אותו, ועבר לצד של אלאדין וחבריו.
ג'אפר עצמו לא מופיע בסדרה זו, (אלא רק מוזכר מדי פעם) בגלל שהוא מת בסוף הסרט "שובו של ג'אפר", אך הוא מופיע בסדרה של דיסני "הרקולס" בפרק "הרקולס והלילה הערבי" שמתרחש לאחר אירועי הסרט "אלאדין ומלך הגנבים".
בישראל הסדרה שודרה בשנות התשעים בערוץ 2 במסגרת זמן דיסני וב-2006 ב"יסבבה" של yes וכיום משודרת בערוץ דיסני.
עלילת הסדרה מתרחשת לאחר אירועי הסרט "שובו של ג'אפר", וכל פרק בה מספר על הרפתקאה אחרת של אלאדין, יסמין, ג'יני, אבו, יאגו והמרבד.
יאגו - תוכי שבעבר היה חיית המחמד של ג'אפר, אך לבסוף הוא נהיה חבר של אלאדין וחבריו.
מרבד הקסמים - שטיח מעופף.
סולטאן - הסולטאן של אגרבה ואביה של יסמין.
פאזאל, חכים וזגולין - שלושה משומרי אגרבה.
אביס מאל - מנהיג של כנופיית גנבים.
במהלך הסדרה הוא מנסה לגנוב חפצי קסם, ומתכנן להיות שליטה החדש של אגרבה.
הארוד עזיבין - עוזרו החכם של אביס מאל.
אמין דמולה - גנב שבמהלך הסדרה מנסה לגנוב חפצים יקרי ערך.
מוזנרט שולח אותו לתפוס את הסולטאן עבורו.
אמין דאמולה הופיע בארבעה פרקים של הסדרה.
ארבטוס - מפלצת העשויה מצמחים.
הוא בעל כוח לשלוט על כל הצומח.
יש לו גינה גדולה שבה הוא מגדל צמחים רבים.
בעבר הסולטאן קטף פרח מהגינה שלו עבור כלתו, וכנקמה בו ארבטוס חטף את בתו - יסמין, לבסוף הוא נהרג במהלך הקרב שלו עם אלאדין.
ארבטוס הופיע בפרק השמיני של הסדרה בלבד.
מיראז' - מכשפה מצרית בעלת גוף של אדם וראש של חתול (בדומה לאלה המצרית בסתת).
היא מופיעה לראשונה בפרק 40 שבסדרה, ובמהלך הופעותיה היא מנסה או להרוס את אגרבה או להשתלט עליה.
בפרק 78 פאזיר מלמד אותה שאהבה חזקה יותר מכישוף.
מיראז' שלא מאמינה לזה, מחליטה לעשות ניסוי על אהבתם של אלאדין ויסמין, והופכת את יסמין לנחש, כדי לראות אם אלאדין יאהב אותה גם בתור נחש.
לבסוף אלאדין הופך גם את עצמו לנחש, כדי שיוכל להיות עם יסמין, ובכך פאזיר מוכיח למיראז' שהוא צדק.
הוא מחזיר את אלאדין ויסמין להיות בני אדם, ובנוסף מתגלה שהוא בעצם מאוהב במיראז'.
מוזנרט - מכשף צעיר בערך בגילו של אלאדין.
מטרתו של מוזנרט היא לצבור כוח.
בדרך כלל הוא מלווה על ידי הצלופח קסרקסס.
בהופעתו הראשונה בסדרה הוא שולח לאגרבה מפלצת, ואלאדין מצליח להביס אותה, ובעקבות כך מוזנרט מציע לו לעבוד עבורו, אך אלאדין דוחה את הצעה, וכנקמה בו מוזנרט חוטף את ג'יני ומנסה להשתמש בכוחו.
בנוסף הוא אף מנסה להשתלט על אגרבה.
מוזנרט חובש על ידו כפפה, אשר מעניקה לו כוחות קסם, אך הוא חובש אותה על מנת להסתיר את ידו העשויה רק משלד.
פאזיר - נביא קיקלופ המסתיר זאת על ידי התחזות לעיוור.
ההופעה הראשונה שלו בסדרה הייתה כאשר הוא מזהיר את יסמין ממראת קסמים.
לאחר מכן הוא מופיע בתור אחיו של הקיקלופ הענק פאשום, ולבסוף הוא מופיע כמורה לקסמים של מיראז', ואף על פי היותו מאוהב בה, הוא מנסה לעצור את תוכניותיה המרושעות.
סאדירה - נערת רחוב שאלאדין מציל מראזול, ובעקבות כך היא מתאהבת בו.
לאחר מכן סאדירה מתחילה ללמוד על קסמי חול, ומשתמשת בהם כדי להפריד בין אלאדין ליסמין.
בניסיון הראשון שלה היא יוצרת איש חול ענק ומצווה עליה להרחיק את יסמין מאלאדין, אך לאחר מכן איש החול מפסיק לציית להוראותיה של סאדירה.
בניסיון השני היא מתחלפת עם יסמין, והופכת לנסיכת אגרבה, בעוד יסמין הופכת לנערת רחוב, כתוצאה מכך אלאדין חושב שהוא מאוהב בסאדירה ולא ביסמין, אך הכישוף לא פועל על החיות, ויאגו, אבו וראג'ה, מצליחים לגרום לאלאדין ויסמין להתאהב שוב.
לבסוף היא מוותרת על אלאדין, ועוזרת לו ולחבריו להציל את אגרבה משלוש מכשפות חול שהיא שחררה בטעות.
סלין - בת ים בעלת כחות קסם.
בפרק 30 שבסדרה היא כולאת את יסמין בתוך הים, ומחזרת אחרי אלאדין שדוחה אותה.
כשאלאדין מגלה שסלין כלאה את יסמין בתוך הים, הוא מעמיד פנים שהוא מאוהב בסלין ולא ביסמין, ובכך הוא מצליח לשחרר את יסמין, על ידי כך שהוא גורם לסלין לחזור לים.
בפרק 55 של הסדרה, סלין מופיעה שוב, והופכת את אלאדין לכריש, בעקבות כך התמנון שלה, ארמנד, מתחיל לקנא ומסייע לחבריו של אלאדין לשחרר את אלאדין מהכישוף של סלין.
עזיז - מנהל של קרקס.
במהלך הסדרה הוא מנסה להשיג את אבן הגורל, ובעקבות כך הוא נהפך לגובלין.
בנוסף הוא גם מנסה להשתלט על אגרבה.
עדן - שדה שג'יני מתאהב בה.
מכנהיכליז - יוצר מכונות יווני שחובש על עינו משקף טלסקופי.
כאוס - חתול מלאך בעל כוח קסם רב.
הוא שונא שעמום ואוהב הפתעות.
כשמיראז' לא מצליחה להרוס את אגרבה, היא משכנעת אותו שאגרבה הוא מקום צפוי ומשעמם, ובעקבות כך כאוס מחליט לבקר שם.
במהלך ביקורו הוא מנסה להפוך את אגרבה למקום מעניין.
לבסוף מתגלה שהכול היה תוכנית שלו לגרום למיראז' (שרוצה להרוס את אגרבה) להציל את אגרבה.
כאוס הופיע בפרק ה-53 של הסדרה בלבד.
מוכתאר - מפלצת שמנסה לתפוס את ג'יני פעמיים: בפעם הראשונה עבור אל ג'בריק, ובפעם השנייה עבור מוזנרט, לבסוף הוא דווקא נהיה חבר של ג'יני, לאחר שזה מציל את חייו.
קסרקסס - צלופח וחיית המחמד של מוזנרט.
ארמנד - תמנון וחיית המחמד של סלין.
בהתחלה הוא עוזר לה להשיג את אלאדין, ושומר על יסמין בשבי, אך לאחר שסלין הופכת את אלאדין לכריש, הוא מתחיל לקנא, ועקב כך הוא מסייע לאלאדין וחבריו.
איאם אגול - מכשף מת שמנסה לברוח מעולם המתים כדי לנקום באלאדין על כך שהוא גירש אותו לעולם המתים.
בהופעתו הראשונה בסדרה הוא מנסה להפוך את יסמין לאשתו, ובשאר הופעותיו בסדרה הוא מנסה להרוג את אלאדין כדי להפוך אותו לתושב קבע בעולם המתים.
חליפה קאפוק - מכשף רשע שמולך על אופניסטן.
בשל רשעותו, דחה גופו בעל הלב הטוב את ראשו בעל המוח האכזר.
במהלך הסדרה הוא מגיע לאגרבה כראש בלבד, ומבקש מאלאדין וחבריו שיעזרו לו לחזור לגופו.
אנקודמה - הנסיך של אודיפרוס.
בהתחלה הוא הופיע כמחזר עבור יסמין, אך היא כבר הייתה מאורסת לאלאדין.
לאחר מכן הוא התחתן עם אישה בשם ברנהילדה, ונולד להם בן בשם באד.
ברונהילדה - אשתו של אנקודמה ואמו של באד.
בהתחלה היא רצתה להתחתן עם אלאדין.
באד - בנם של אנקודמה וברנהילדה.
רונטה - היועץ המלכותי והמרושע של הנסיך אנקודמה.
חאמד - המייסד של אגרבה ואב קדמון ליסמין ולסולטאן.
לפני שהוא נהיה הסולטאן הראשון של אגרבה, הוא היה מנהיג של כנופיית נוודים.
אדנור מאל - חבר בכנופיית הנוודים של חאמד ואב קדמון לאביס מאל.
במהלך הסדרה הוא ניסה להשתלט על הכנופיה כדי שהוא יהיה הסולטאן הראשון של אגרבה ולא חאמד.
טהונדרה - ציפור שברשותה נמצא קמיע ששולט על מזג האוויר.
במהלך הסדרה היא מתאהבת ביאגו.
פטרון - השומר על אבן הגורל.
מינוס ופטימה - זוג אוהבים שעובדים בקרקס של עזיז.
במהלך הסדרה הם מנסים להשיג את אבן הגורל, ובעקבות כך הוא נהפך למינוטאור והיא נהפכת להרפיה.
שמימי - רוח אלוהית חזקה ובלתי נראית הנושאת על עצמה מסכה וגלימה.
במהלך הסדרה היא מגיעה לאגרבה כדי לשפוט האם היא תנצל או תושמד.
חרטום - מכשף רשע שכלוא בתוך ספר ויכול להשתחרר ממנו רק בעזרת אבן החכמים.
במהלך הסדרה הוא חושף בפני מוזנרט את המתכון ליצירת האבן, וכאשר האבן מוכנה הוא לוקח אותה ממזונרט בכוח, ומשתמש בה כדי לשחרר את עצמו מהספר.
פאשום - קיקלופ ענק ומרושע שבעבר אחיו פאזיר הפך אותו לאבן.
במהלך הסדרה אביס מאל מנסה לגנוב את עינו האחת, שבעקבות הכישוף של פאזיר היא הפכה לאבן בעלת כוחות קסם.
לבסוף פאשום מתעורר מהכישוף של פאזיר, אך אלאדין מצליח למוטט עליו את המערה שלו.
דומינוס טוסק - מינוטאור ענק.
במהלך הסדרה הוא מנסה להרוס את אגרבה, והסולטאן מצליח להביס אותו בעזרת השריון הקסום של קלים.
קלים - רוח רעה שמשתלטת על הסולטאן.
נפיר האסנוף - שד מצרי דמוי טוקן שמנהיג כנופיה של שדונים.
דסטאן - מכשף רשע ואביו של מוזנרט.
בעבר הוא היה השליט של ארץ החול השחור.
מוזנרט הרג אותו ואת השומרים שלו, ולאחר שהוא השתלט על הממלכה שלו, הוא הפך את הגופות המתות שלו ושל השומרים שלו לצבא של מתים המכונה "ממלוכים".
איש החול - ענק עשוי מחול שנוצר על ידי סאדירה.
בהתחלה הוא נאלץ לציית לה, אך לאחר שהוא לוקח ממנה את תליון הקסם, הוא מתחיל לפעול באופן עצמאי.
רזילי, פרידה ושקתה - שלוש מכשפות חול שסאדירה משחררת בטעות.
ממונרה - מסכה קסומה שיוצאת מעינו האחת של פאזיר ואומרת דברי הנבואה.
אלג'בריק - בעברו הוא היה האדון של ג'יני.
במהלך הסדרה הוא שולח את מוכתאר לתפוס את ג'יני.
אלאדין וג'יני המרושעים - גרסה מרושעת של אלאדין וג'יני שנוצרה על ידי כאוס.
מאלצ'ו - נחש מעופף שמנסה לגנוב מטהונדרה קמיע ששולט על מזג האוויר.
טאנטי - ילד עני הגר באגרבה יחד עם אימו ואחותו.
באחד מהפרקים של הסדרה יסמין הקריבה את חייה כדי להציל אותו מבניין מתמוטט.
דאנדי - ילד רחוב והאדון של עדן.
וואזו - נסיך שמחזר אחרי יסמין, אך היא דוחה אותו בגלל שהיא מאורסת לאלאדין.
פארוק - מוכר פירות בשוק של אגרבה.
וואדי יתואן - גנב שגר באגרבה.
מחמוד - ילד מפונק שמולך על קורקיסטן.
מזג האוויר בממלכתו נקבע על פי מצב הרוח שלו.
במהלך הסדרה הוא מתלהב מסיפוריה של יסמין, ובשל כך הוא מנסה למנוע ממנה לחזור לאגרבה.
וואזיר - היועץ המלכותי של המלך מחמוד.
בובולוניוס - הסבא של הסולטאן והסבא רבא של יסמין.
יאגו ואבו פוגשים אותו כשהם מגיעים לעולם המתים.
במהלך הסדרה איאם אגול חוטף אותה ואלאדין מציל אותה.
שמונת הצללים - הצללים של איאם אגול, אלאדין, יסמין, ג'יני, אבו, יאגו, המרבד והסולטאן.
במהלך הסדרה הם קמים לתחייה על ידי איאם אגול.
גאודה - הגנרל של אנקודמה.
היפסודה - מנהיגה של שבט אמזונות.
במהלך הסדרה היא חוטפת את יסמין, כדי להפוך אותה לאמזונה מהשבט.
אך לבסוף יסמין ניצלת על ידי הסולטאן, והיפסודה מתאהבת בו.
פקטור - מלך שמחזר אחרי היפסודה, אך היא דוחה אותו בשל אהבתה לסולטאן.
סקארה - אמזונה בשבט של היפסודה.
במהלך הסדרה היא מתאהבת בפקטור.
עפרית - שד שיכול להפוך כול דבר לאבן.
כסכס אחד שלו יכול לרפא התאבנות.
איבן את יאגו ואביס מאל.
דלוקה - אשתו של זאבר.
בעברה היא הייתה המלכה של מזמריה.
במהלך הסדרה היא מנסה להשתלט על אגרבה.
זאבר - בעלה של דלוקה.
בעברו הוא היה המלך של מזמריה.
במהלך הסדרה מתגלה שהוטלה עליו קללה שגרמה לו להפוך לנץ.
השבר הגדול - שד מפלצתי שהרס את ממלכת מזמריה.
לאחר שדלוקה משתלטת על אגרבה, הוא מופיע באגרבה ומנסה להרוס גם את אגרבה.
שלושת האחים - אחיה של דלוקה.
במהלך הסדרה הם עוזרים לדלוקה להשתלט על אגרבה.
מספר פרקים מהסדרה יצאו בגרסת הווידאו.
הסדרה שיצאה בגרסת הווידאו התפצלה לשתי סדרות שונות: האחת נקראה "הרפתקאות אלדין בארצות ערב", והשנייה נקראה "סיפוריה הקסומים של יסמין".
להלן הפרקים שיצאו בגרסת הווידאו:
קלטות פרקים עלילה אלאדין להצלה התבלין הוא הנכון כשאלאדין מוצא שרשרת קסומה הוא נותן אותה ליסמין במתנה, אך כאשר יסמין עונדת את השרשרת, זה גורם למכשף רשע בשם איאם אגול להשתחחר מהשרשרת.
אגול מנסה להרוג את אלאדין כדי שהוא יוכל להתחתן עם יסמין.
ציפור של מזג האוויר בחיפוש אחר מים החבורה מגיעה ליער טרופי.
ביער הם פוגשים בציפור בשם טהונדרה שברשותה נמצא קמיע ששולט על מזג האוויר.
כשטהונדרה מתאהבת ביאגו החבורה גונבת מטהונדרה ענן גשם בזמן שיאגו מסיח את דעתה.
החבורה מביאה את הענן לאגרבה כדי לתת מים לתושבי אגרבה.
כשטהונדרה מגלה את מעשה המרמה, החבורה נאלצת להתמודד עם זעמה של טהונדרה.
ג'יני בצנצנת המניע של הנביא לאחר שהנביא פאזיר מנבא את מותו העתידי של אלאדין, המרבד נחטף בידי אביס מאל והארוד עזיבין.
יום משובש כשהחבורה מטיילת במדבר מלכודת מסוכנת מושכת אותם למערה תת-קרקעית שבה מתגוררים מפלצות בוץ טורפות.
אוצרות של אבדון לרפא גנב כשגנב בשם אמין דמולה לא מצליח לגנוב מהארמון כפפה קסומה הוא משכנע את אבו ויאגו לעזור לו בכך.
אלאדין טוב למדי עושי קסמים לעולם אל תאמר נפיר המצודה כשאלאדין מביס יצור קסום שמאיים על אגרבה, זה גורם למוזנרט המכשף הצעיר שאחראי על היצור, לבחור באלאדין שיעזור לו לגרש יצור קסום בשם טירדק שפלש לארמונו של מוזנרט.
מוזנרט מציע לאלאדין לעבוד עבורו, אך אלאדין מזדעזע ממוזנרט כאשר הוא מגלה שמוזנרט הוא זה ששלח את היצור הקסום לאגרבה, ולכן הוא מסרב להצעה.
מכיוון שאלאדין סירב לעזור למוזנרט, מוזנרט מתכנן להכריח את אלאדין לעזור לו: הוא גונב את המנורה של ג'יני כשג'יני בתוכה, והוא מניח אותה בארמונו סמוך לטירדק.
כתוצאה מכך אלאדין נאלץ להביס את טירדק בעצמו לפני שהוא יטרוף את ג'יני.
יצורים של המצאה החרקים יוצאים החוצה החבורה יוצאת להציל את ג'יני והמרבד לאחר שהם נחטפו בידי ממציא מכונות יווני בשם מכנהיכליז.
החולות של הגורל החבורה מנסה למנוע מלחמה בין שני עמים.
אלאדין ואור ירח הקסם של יסמין טירוף של אור ירח מכשפה מסתורית מספרת לחבורה על אוצר בלתי נראה שהופך להיות נראה רק כאשר האור של הירח המלא נחשף, ומכיוון שאלאדין הבטיח ליסמין שהוא יבלה את הלילה איתה, הוא נאלץ לתמרן בין דייט עם יסמין לבין מציאת האוצר יחד עם חבריו.
כשאלאדין מוצא את האוצר הוא מגלה שתן מפלצתי שומר על האוצר.
אלאדין בורח מהתן וכשענן מחסה את אור הירח התן הופך לאישה יפה.
כשיסמין רואה את אלאדין עם האישה, היא משוכנעת שאלאדין בוגד בה עם האישה.
מסתבר שקללה שהוטלה על האישה, גורמת לה להפוך לתן בכל פעם שהאור של הירח המלא נחשף.
ג'יני מכסה את אור הירח, ובכך הוא גורם לאישה לחזור לצורתה האנושית.
האישה מנשקת את האוצר והאוצר הופך לגבר.
מסתבר שהגבר והאישה הם זוג שבעבר הוטל עליו קללה, והקללה התבטלה רק לאחר שהם התנשקו.
ג'יני מאוד מוקסם ג'יני מתאהב בשדה בשם עדן, אך עדן היא לא שדה חופשית, ויש לה אדון שהוא ילד צעיר בשם דאנדי.
לאחר מכן אביס מאל והארוד עזיבין גונבים מדאנדי את המנורה של עדן, ובעקבות כך אביס מאל הופך להיות האדון של עדן.
חברים ללא חת אבו הוא הרבה יותר אבו נאלץ להתמודד עם דינוזאור שמאיים על עיר שלמה.
יום הציפור עמד מלכת אביס מאל מטיל קללה על האמבטיה של הסולטאן, אך מכיוון שיאגו מתרחץ באמבטיה הוא זה שמקבל את הקללה ומתחיל להפוך לאבן.
צוות של ג'יני להתעטש היום ג'יני נהיה חולה במחלה קסומה שגורמת לקסם שלו לצאת ממנו בלי שליטה ואלאדין יוצא למצוא תרופה שתרפא אותו.
המצוד אחר הג'יני אל ג'בריק אחד מאדוני העבר של ג'יני שולח מפלצת בשם מוכתאר לתפוס את ג'יני ולהביא אותו אליו.
בעזרת הצדף אלאדין מצליח לגרום לים להיבקע לשניים, והחבורה מתחילה ללכת במעבר היבשתי שנוצר בים.
בחיפוש אחר האוצר החבורה נתקלת בספינה טבועה.
הרוח אומרת לאלאדין שאם הוא יגע בפסל קסום שנמצא על הספינה האוצר יהיה שלו, אך כאשר אלאדין נוגע בפסל זה גורם לו להתחלף עם איאם אגול: אגול עובר מעולם המתים לעולם החיים, ואלאדין עובר מעולם החיים לעולם המתים.
כדי להחזיר את אלאדין מעולם המתים לעולם החיים, החבורה צריכה לגרום לאגול לגעת בפסל, וכך אלאדין ואגול שוב התחלפו.
כאשר כאוס בא לבקר כאוס הוא חתול מלאך בעל כוח קסם רב.
כשמיראז' לא מצליחה להרוס את אגרבה, היא משכנעת אותו שאגרבה הוא מקום צפוי ומשעמם, ובעקבות כך כאוס מגיע לאגרבה, והוא מנסה להפוך את אגרבה למקום מעניין.
החבורה מנסה לשכנע את כאוס שאגרבה היא לא מקום משעמם מכיוון שהם עברו יחד הרבה הרפתקאות, אך ג'יני עושה טעות כאשר הוא מספר לכאוס שאלאדין תמיד מנצח בכל הקרבות שלו.
כאוס יוצר לאלאדין ולג'יני שני כפילים מרושעים, ואלאדין וג'יני נאלצים להילחם בשני הכפילים המרושעים שלהם: אלאדין מצליח לגבור על האלאדין המרושע, אך הג'יני המרושע גובר על ג'יני, ועומד להרוס את אגרבה.
כשהחבורה מגלה שכאוס ביקר בארגבה בגלל מיראז', הם מנסים לשכנע אותו שמיראז' היא טיפוס צפוי ומשעמם מכיוון שהיא תמיד רעה.
כמיראז' מגיעה לאגרבה כדי להגן על עצמה, הג'יני המרושע חוטף אותה, וכדי להציל את עצמה היא חושפת בפני אלאדין את הדרך להביס את הג'יני המרושע.
לאחר שאלאדין מביס את הג'יני המרושע, כאוס חושף את העובדה שמיראז' עזרה לאלאדין להציל את אגרבה, ובכך מתגלה שהכל היה תוכנית שלו לגרום למיראז' (שרוצה להרוס את אגרבה) להציל את אגרבה.
קלטות פרקים עלילה המשאלה של יסמין עשה את העכבר הנכון נסיך בשם וואזו מגיע לאגרבה כדי לחזר אחרי יסמין, אך היא דוחה אותו בגלל שהיא מאורסת לאלאדין.
כדי ללמוד על חייו של אלאדין לפני שהוא הכיר אותה, יסמין הולכת לשכונה של הגנבים באגרבה יחד עם יאגו.
גנב בשם וואדי יתון אומר ליסמין לעזוב את שכונת הגנבים בטענה שהיא קבצנית ולא גנבת.
כדי להוכיח לו שהוא טועה, יסמין גונבת מראת קסמים, אך מכשף מסתורי בשם פאזיר מזהיר אותה מהמראה.
המראה הופכת את יסמין לעכבר ואת יאגו ללטאה.
יסמין ויאגו צריכים למצוא את ג'יני כדי שהוא יוכל לבטל את הכישוף.
מצב רוח רעה עולה כשהחבורה מגיעה לארץ בשם קורקיסטן, היא מופתעת לראות אותה במצב של שממה קודרת.
הוואזיר המלכותי של קורקיסטן מספר לחבורה שקורקיסטן היא ארץ קסומה שבה מזג האוויר נקבע על פי מצב רוחו של המלך של קורקיסטן.
המלך של קורקיסטן הוא ילד מפונק בשם מחמוד.
מאז יום הולדתו האחרון מצב רוחו נהיה רע, ולכן כל קורקיסטן הפכה להיות שממה קודרת.
הוואזיר גם מספר לחבורה שמי שיצליח לעודד את רוחו של מחמוד יזכה באוצר.
החבורה מנסה לעודד את רוחו של מחמוד, אך רק יסמין מצליחה לעודדו בזכות סיפוריה.
מחמוד אוסר על יסמין לחזור לאגרבה, והוא דורש ממנה להישאר בקורקיסטן לתמיד.
האוצר הכי גדול גנו של הרשע לפני 20 שנה כשהסולטאן היה צעיר הוא קטף פרח מגינה קסומה כדי להביא לכלתו, אך הדבר עורר את זעמו של בעל הגינה ארבטוס.
ארבטוס הסכים להשאיר את הסולטאן בחיים רק בתנאי שבעוד 20 שנה הוא ייתן לו את אוצרו היקר לו ביותר.
כשמגיע היום שבו ארבטוס אמור לדרוש את שלו, אלאדין שומר על חדר האוצר של הסולטאן, אך באותו הזמן ארבטוס חוטף את יסמין.
לאחר שארבטוס לוקח את יסמין לגינה שלו, הוא מסביר לה על חשיבותו של הפרח שאביה קטף לפני 20 שנה, ודווקא כשיסמין וארבטוס מגיעים להבנה, אלאדין מגיע לגינה וארבטוס נהרג במהלך הקרב ביניהם.
זה פשוט יסמין יקירתי כשהחבורה מבלה בים, בת ים בשם סלין מתאהבת באלאדין.
סלין גורמת ליסמין להראות מגוחכת בעיני אלאדין, ולאחר מכן היא יוצרת מערבולת בים שמושכת את יסמין אל מעמקי הים.
סלין כולאת את יסמין במערה תת-ימית, והיא מצווה על התמנון שלה ארמנד לשמור על יסמין בשבי.
לאחר שסלין הופכת את עצמה לבת אדם, היא מתחילה לחזר אחרי אלאדין, אך הוא דוחה אותה בגלל שהוא מאורס ליסמין.
כשאלאדין מגלה שסלין כלאה את יסמין במערה תת-ימית, הוא מעמיד פנים שהוא מאוהב בסלין ולא ביסמין, ובעזרת התכסיס הזה הוא מצליח לשחרר את יסמין מהמערה התת-ימית.
לאחר מכן החבורה נאלצת להתמודד עם זעמה של סלין.
אלאדין למנצח לבנות בחול כשהחבורה עושה קניות בשוק של אגרבה, הם רואים שנערת רחוב בשם סאדירה הסתבכה עם ראזול.
אלאדין מציל את סאדירה מראזול, ובעקבות כך סאדירה מתאהבת בו.
לאחר מכן סאדירה מתחילה ללמוד על קסמי החול, והיא מחליטה להשתמש בקסמי החול כדי להפריד בין אלאדין ליסמין: היא יוצרת איש חול ענק ושולחת אותו לחטוף את יסמין.
כשאיש החול מביא את יסמין לסאדירה, סאדירה מצווה עליו לכלוא את יסמין במערה כלשהי כדי להרחיק אותה מאלאדין.
איש החול מתוסכל מכך שסאדירה לא מרשה לו להרוג אנשים, ולכן הוא לוקח ממנה את תליון הקסם, ובעקבות כך הוא מפסיק לציית להוראותיה, והחבורה נאלצת להתמודד עם זעמו של איש החול.
כריך סאדירה מטילה כישוף שגורם לה להתחלף עם יסמין: הכישוף הופך את סאדירה לנסיכת אגרבה ולארוסתו של אלאדין בעוד יסמין הופכת לנערת רחוב, אך הכישוף לא פועל על החיות, ויאגו, אבו וראג'ה מנסים לשכנע את יסמין שהיא הנסיכה.
בהתחלה יסמין לא מאמינה להם, אך כאשר היא רואה את אלאדין היא מרגישה משיכה אליו, וכשאלאדין רואה אותה כשהיא מתגנבת לארמון, הוא גם מרגיש משיכה אליה.
סאדירה מצווה על השומרים לכלוא את יסמין, יאגו, אבו וראג'ה בצינוק, אך הם מצליחים לברוח משם, ויסמין מצליחה לעצור את החתונה של אלאדין וסאדירה, ולאחר שאלאדין ויסמין מתנשקים הכישוף מתבטל.
לבבות אמיתיים בעיני המתבונן פאזיר מלמד את מיראז' על כוחה של האהבה.
מיראז' לא מאמינה לדבריו של פאזיר, והיא מחליטה להעמיד את אהבתו של אלאדין ליסמין במבחן: היא מתחפשת לרוכלת ונותנת ליסמין קרם קסום שגורם לה להפוך לנחש.
לאחר שג'יני מספר לאלאדין ויסמין על פרי קסום שביכולתו לבטל את הכישוף, החבורה יוצאת למצוא את הפרי כדי שיסמין תוכל לחזור להיות בת אדם, אך מיראז' מונעת מהם להשיג את הפרי.
בעזרת הקרם אלאדין הופך את עצמו לנחש כדי שהוא יוכל להיות עם יסמין, ובכך פאזיר מוכיח למיראז' את כוחה של האהבה.
פאזיר גורם לאלאדין ויסמין לחזור להיות בני אדם בעזרת הפרי, ומתגלה שפאזיר מאוהב במיראז'.
קסם ומסתורין תשכח אותי להרבה אביס מאל גונב פרח קסום שביכולתו למחוק לאנשים את הזכרונות.
אבו גונב מאביס מאל את הפרח, ואלאדין נותן אותו ליסמין במתנה, אך כאשר הפרח מוחק ליסמין את הזיכרון, אביס מאל משכנע אותה שהיא ביתו שנועדה להשתלט על אגרבה.
התוכנית של אביס מאל משתבשת מכיוון שכאשר יסמין משתלטת על אגרבה, היא מצווה על השומרים לכלוא את אביס מאל בצינוק יחד עם הסולטאן וראזול.
אלאדין צריך להזכיר ליסמין מי היא באמת לפני שיסמין הורגת אותו.
הסוד של סלע הפגיון כשאלאדין ויסמין יוצאים לדייט, אלאדין נחטף בידי מכשף רשע בשם מוזנרט.
מוזנרט אומר ליסמין שהוא ישחרר את אלאדין רק בתמורה לג'יני.
הסולטאן שולח פלוגה של שומרי אגרבה להציל את אלאדין, אך הוא אוסר על יסמין להצטרף אליהם.
יסמין וג'יני מתחפשים לשומרי אגרבה והם מצטרפים לפלוגה.
כשיסמין וג'יני מגיעים למערה שבה מוזנרט מחזיק בשבי את אלאדין, מוזנרט מנסה לכלוא את ג'יני בבדולח קסום כדי שהוא יוכל להשתמש בכוחות הקסם של ג'יני.
מסכת הקסמים שמימי שמימי היא רוח אלוהית חזקה ובלתי נראית הנושאת על עצמה מסכה וגלימה.
יסמין חולמת ששמימי הורסת את אגרבה, ולמחרת בבוקר כשיסמין משוכנעת שזה היה חלום נבואי, אלאדין מנסה לשכנע אותה שזה היה רק סתם חלום, אך לאט לאט הסימנים לבואה של שמימי מופיעים ולבסוף שמימי עצמה מופיעה.
שמימי לא מתרשמת מהדברים שהיא רואה באגרבה, והיא מחליטה להרוס את אגרבה.
במהלך הריסתה של אגרבה יסמין מקריבה את חייה כדי להציל ילד קטן בשם טאנטי מבניין מתמוטט, וזה גורם לשמימי להחליט שלא להרוס את אגרבה.
שמימי משחזרת את הבניינים ההרוסים באגרבה, והיא מחזירה את יסמין לחיים.
בגרסת ה-DVD יצאו רק פרקים של סדרת הווידאו "סיפוריה הקסומים של יסמין", והפרקים "הסוד של סלע הפגיון" ו-"תשכח אותי להרבה" הוחלפו בפרק "אהבה בשדון הראשון".
3 פרקים מהסדרה "סיפוריה הקסומים של יסמין" יצאו בתקליטור אחד, ו-4 הפרקים הנותרים יצאו בתקליטורים אחרים יחד עם פרקים מסדרות אחרות של דיסני.
להלן הפרקים שיצאו בגרסת ה-DVD:
תקליטורים פרקים סיפוריה הקסומים של יסמין: מסע של נסיכה "עשה את העכבר הנכון", "גנו של הרשע" ו-"זה פשוט יסמין יקירתי".
סיפוריהן של נסיכות דיסני: חלק א' "מצב רוח רעה עולה" ו-"להביע משאלה על כוכב ים" מהסדרה "בת הים הקטנה".
סיפוריהן של נסיכות דיסני: חלק ב' "אהבה בשדון הראשון" ו-"צוחקים" מהסדרה "בת הים הקטנה".
סיפוריהן של נסיכות דיסני: חלק ג' "בעיני המתבונן" ו-"אוצרותיה של אריאל" מהסדרה "בת הים הקטנה".
מסיבה של נסיכות דיסני: חלק ב' "כריך" ו-"השטות של פיפי" מהסרט "היפה והחיה 3: עולמה הקסום של בל".
"אהבה בשדון הראשון" הוא הפרק היחיד בסדרה שיצא בגרסת ה-DVD מבלי לצאת גם בגרסת הווידאו.
"הרקולס והלילה הערבי" ו"יותר מנסיכת טווס"
"הרקולס והלילה הערבי" ו-"יותר מנסיכת טווס" הם שני פרקים של דיסני שבהם מופיעים דמויות מאלאדין, אך למרות זאת הם לא שודרו כחלק מהסדרה של אלאדין.
"הרקולס והלילה הערבי" שודר כחלק מהסדרה של דיסני "הרקולס", ו-"יותר מנסיכת טווס" יצא בתקליטור של DVD בשם "הנסיכות של דיסני - סיפורים מכושפים" יחד עם הפרק "מפתחות לממלכה" שבו מסופר על הנסיכה אורורה מהסרט של דיסני "היפהפייה הנרדמת".
"הרקולס והלילה הערבי" הוא פרק בסדרה "הרקולס" שמציג קרוסאובר בין אלאדין להרקולס.
בפרק הופיעו אלאדין, יסמין, ג'יני, (כיד בלבד) אבו, המרבד וג'אפר.
עלילת הפרק מתרחשת לאחר אירועי הסרט "אלאדין ומלך הגנבים" (יסמין אומרת שהיא כבר נשואה, ויאגו לא מופיע למרות שמוזכר).
"יותר מנסיכת טווס" הוא פרק שמופיע בסרט "הנסיכות של דיסני - סיפורים מכושפים" שיצא ב-4 בספטמבר 2007. הסרט חולק לשני פרקים שכל אחד מהם עסק בנסיכה אחרת: הפרק הראשון נקרא "מפתחות לממלכה" וסיפר על הנסיכה אורורה מהסרט "היפהפייה הנרדמת", והפרק השני נקרא "יותר מנסיכת טווס" וסיפר על יסמין.
עלילת פרק זה מתרחשת לאחר סדרת הטלוויזיה אבל לפני הסרט "אלאדין ומלך הגנבים".
אלאדין ונקמתה של נאסירה הוא משחק וידאו מסוגת פלטפורמה המבוסס על הזיכיון "אלאדין" של חברת וולט דיסני.
המשחק פותח עבור הפלייסטיישן והמחשב האישי על ידי Argonaut Games והופץ על ידי Disney Interactive בשנת 2001.
השחקן שולט על שלוש דמויות במשחק: אלאדין, אבו והנסיכה יסמין.
יכולותיו של אלאדין כוללות בין היתר לחימה בחרב, קפיצה ורקיעה.
אבו יכול לקפוץ, להתגלגל ולטפס על קירות עד גובה מסוים.
בשלב של יסמין היא מסתתרת בתוך כד, ועל כן היא יכולה להתחבא ולקפוץ.
השחקן אוסף מטבעות זהב במהלך כל שלב ונלחם במספר נבלים שונים.
כמו כן משתנות אווירות המשחק ומאפשרות אינטראקטיביות רבה.
בסוף כל שלב מופיעים משחקונים: זריקת פשטידות, גלישה וקפיצה בין עננים.
"אלאדין ונקמתה של נאסירה" מתרחש לאחר מאורעות הסרט "שובו של ג'אפר", במהלך סדרת הטלוויזיה ולפני הסרט "אלאדין ומלך הגנבים".
העיר האגדית אגרבה נמצאת שוב בסכנה, והפעם מאיימת עליה המכשפה המרושעת נאסירה.
תחילה משתלטת נאסירה על הארמון בעזרת כישוף וחוטפת את הנסיכה יסמין ואת הסולטאן.
אחר כך היא מצווה על מנהיג השומרים ראזול להביא אליה את אלאדין מת או בחיים.
נאסירה סבורה כי אם תאסוף קומץ שרידים מקודשים המפוזרים בכל רחבי אגרבה, יהיה סיכוי כי תוכל להחיות את אחיה ג'אפר ולהשתלט על העולם.
אי לכך היא משתמשת בשבוייה על מנת לאלץ את אלאדין לבצע משימה זו עבורה.
המשחק מסתיים כשנאסירה מחייה את ג'אפר במאורתה הוולקנית, אבל אלאדין מצליח לנפץ את החפצים ולחסל את ג'אפר בשנית, בעוד נאסירה עצמה בורחת וככל הנראה שורדת.
במהלך המשחק נאסירה כולאת אותו בצינוק, ולאחר שהוא בורח משם בעזרת אבו, הוא יוצא להציל את חבריו, ולהילחם בנאסירה ובג'אפר במערה שלה.
משחקים את אלאדין ב-25 שלבים.
יסמין - הנסיכה של אגרבה ובת זוגו של אלאדין.
במהלך המשחק נאסירה חוטפת אותה, וכולאת אותה במלכודת שבפירמידה.
משם אלאדין צריך להציל אותה.
משחקים את יסמין בשלב אחד שבמהלכו יסמין חוזרת לארמון שלה אחרי שהוא נהרס בידי נאסירה, ושם היא צריכה למצוא מפה שתעזור לאלאדין להגיע לעיר העתיקה.
במהלך התעמתות עם נאסירה, היא כולאת אותו במלכודת שבמערת הקסמים.
משם אלאדין צריך להציל אותו.
משחקים את ג'יני בחצי שלב שבמהלכו ג'יני הופך את עצמו לגלשן כדי לעזור לאלאדין לחצות מגלשת מים ארוכה.
במהלך המשחק הוא עוזר לאלדין לברוח מהצינוק, שם הוא נכלא על ידי נאסירה.
משחקים את אבו ב-2 שלבים: בשלב הראשון הוא עוזר לאלאדין לברוח מהצינוק, ובשלב השני הוא צריך למצוא במערת הקסמים פטיש שיעזור לאלאדין לשחרר את ג'יני מהמלכודת של נאסירה.
משחקים את המרבד ב-3 שלבים: בשלב הראשון והשני הוא עוזר לאלאדין לברוח מהארמון וממערת הקסמים, ובשלב השלישי הוא עוזר לאלאדין להילחם בסולטאן של העיר העתיקה.
הסולטאן של אגרבה - אביה של יסמין.
במהלך המשחק נאסירה חוטפת אותו, והוא מוחזק בשבי אצל הסולטאן של העיר העתיקה.
ראצ'ה - טיגריס וחיית המחמד של יסמין.
לאחר שנאסירה משטלתת על אגרבה, הוא הופך להיות נאמן לה.
אלאדין צריך להביס אותו כשהוא בורח מהארמון.
עכביש - עכביש ענק שבידו נמצאים שני החלקים של החרפושית הזוהרת שהיא המפתח למערת הקסמים.
במהלך המשחק אלאדין צריך להביס אותו כדי שהחרפושית תהיה בידו, ובעזרתה הוא יוכל להיכנס למערה.
ראש הטיגריס - ראש ענק של טיגריס עשוי מחול המשמש כשומר לכניסה של מערת הקסמים.
הכניסה למערה היא דרך פיו.
הוא מונע מאנשים להיכנס למערה, והוא נותן רק לאלאדין להיכנס לשם, אך הוא אוסר על אלאדין לגעת באחד מהאוצרות הרבים שנמצאים במערה.
אבו לא מצליח לעמוד בפיתוי והוא מנסה לקחת אבן חן גדולה.
כעונש על כך ממוטט ראש הטיגריס את מערת הקסמים על אלאדין, ג'יני, אבו והמרבד, ולכן ארבעתם צריכים לברוח מהמערה בטרם היא תתמוטט עליהם סופית.
אנוביס - האל מצרי של המוות שגופו הוא גוף של אדם וראשו הוא ראש של תן.
במהלך המשחק נאסירה מקריבה את יסמין לאנוביס, והוא מביא לה בתמורה ארבעה פסלים מוזהבים של נחש שבעזרתם היא תוכל להקים לתחייה את אחיה המת ג'אפר.
אלאדין צריך להביס את אנוביס כדי להציל את יסמין.
הסולטאן של העיר העתיקה - סולטאן מרושע שמחזיק בשבי את הסולטאן של אגרבה, ולכן אלאדין צריך להביס אותו כשהוא מציל את הסולטאן של אגרבה.
נאסירה - מכשפה מרושעת ואחותו של ג'אפר שרוצה לנקום את נקמתו באלאדין וחבריו על כך שהביסו אותו.
במהלך המשחק היא כולאת את: יסמין, הסולטאן, ג'יני ואלאדין במקומות שונים, משתלטת על אגרבה, ומנסה להחיות את ג'אפר.
בסוף המשחק אלאדין צריך להביס אותה כדי למנוע ממנה להחיות את ג'אפר.(לא הופיע בסרטים)
ג'אפר - בעברו הוא היה יועצו המרושע של הסולטאן של אגרבה, אך הוא מת לאחר שיאגו השמיד את המנורה שלו.
בתחילת המשחק אחותו נאסירה מטילה כישוף שגורם לנשמתו להישאר בעולם החיים ולא להגיע לעולם המתים.
בסוף המשחק נאסירה מנסה להחיות אותו, ואלאדין צריך להביס אותו כדי למנוע ממנו לחזור לחיים.
הכישוף של נאסירה מתבטל לאחר אירועי הסרט "אלאדין ומלך הגנבים", ונשמתו של ג'אפר מגיעה לשאול (עולם המתים בסדרה "הרקולס") בפרק "הרקולס והלילה הערבי".
ג'אפר מנסה לשכנע את אל המוות האדס להחזירו לחיים.
השניים אף משתפים פעולה נגד אלאדין והרקולס, אך אלאדין והרקולס מצליחים למנוע את שובו של ג'אפר לחיים בשנית.
דמות מדבב/ת באנגלית אלאדין סקוט ויינגר יסמין לינדה לרקין ג'יני דן קסטלנטה אבו פרנק ולקר יאגו גילברט גוטפריד מרבד ללא קול הסולטאן של אגרבה ואל בטין ראצ'ה פרנק ולקר ראזול ג'ים קאמינגס המספר רובין ויליאמס ראש הטיגריס פרנק ולקר נאסירה ג'ודי בנסון ג'אפר ג'ונתן פרימן
אגרבה - 3 שלבים: נאסירה השתלטה על אגרבה ושלחה את השומרים לתפוס את אלאדין.
אלאדין צריך ללכת ברחובותיה של אגרבה כדי להגיע לארמון שבו נמצאת נאסירה.
הארמון - 2 שלבים וקרב עם ראזול: אלאדין צריך למצוא בארמון את חדר כס המלוכה שבו נמצאת נאסירה.
הצינוק - 2 שלבים: נאסירה כלאה את אלאדין בצינוק ואבו צריך לעזור לו לברוח משם.
נווה מדבר - 2 שלבים וקרב עם עכביש: אלאדין יוצא להציל את ג'יני שנכלא במערת הקסמים.
כדי להיכנס למערת הקסמים אלאדין צריך למצוא בנווה מדבר את שני החלקים של החרפושית הזוהרת שהיא המפתח למערת הקסמים.
מערת הקסמים - 4 שלבים: אלאדין צריך למצוא במערת הקסמים את הג'יני שנכלא שם ולשחרר אותו בעזרת אבו.
לאחר מכן אלאדין צריך לברוח ממערת הקסמים בעזרת המרבד לפני שהמערה תתמוטט עליהם.
שלושת הפירמידות - 4 שלבים וקרב עם אנוביס: אלאדין מגיע לשלוש פירמידות עתיקות במצרים כדי למצוא שם את יסמין שמוחזקת בשבי בפירמידה השלישית אצל האל המצרי אנוביס.
כדי להיכנס לפירמידה השלישית, אלאדין יצטרך למצוא בשתי הפירמידות הראשונות את שני ספרי המתים, ורק אז הוא יוכל להיכנס לפירמידה השלישית.
בפירמידה השלישית אלאדין יצטרך להילחם באנוביס כדי לשחרר את יסמין.
הארמון ההרוס - שלב אחד: יסמין חוזרת לארמון שלה אחרי שהוא נהרס בידי נאסירה, ושם היא צריכה למצוא מפה שתעזור לאלאדין להגיע לעיר העתיקה.
העיר העתיקה - 3 שלבים וקרב עם הסולטאן של העיר העתיקה: אלאדין מגיע לעיר העתיקה כדי למצוא שם את הסולטאן של אגרבה שמוחזק בשבי אצל הסולטאן של העיר העתיקה.
אלאדין יצטרך להילחם בסולטאן של העיר העתיקה כדי לשחרר את הסולטאן של אגרבה.
המערה של נאסירה - 2 שלבים וקרב עם נאסירה וג'אפר: אלאדין מגיע למערה של נאסירה כדי להילחם בה ובג'אפר.
אלאדין (במקור עַלָאא' אַ-דִּין, בערבית: علاء الدين; באנגלית: Aladdin) הוא הדמות הראשית בסרט אלאדין של חברת וולט דיסני - המבוסס על המעשייה המפורסמת ביותר של אלף לילה ולילה, "אלאדין ומנורת הקסמים" - וכן גיבור סרטי ההמשך שובו של ג'אפר ואלאדין ומלך הגנבים.
את דמותו של אלאדין דיבב סקוט ויינגר, ובעברית אלון אופיר.
אלאדין הוא נער יתום שחי ברחובות אגרבה (עיר ערבית דמיונית), ישן על גג נטוש ונאלץ להתפרנס כגנב, כשהחבר היחיד שלו הוא קוף המחמד שלו, אבו.
כאשר המכשף ג'אפר מנסה להיכנס למערת הקסמים, הוא מגלה כי רק אלאדין יכול להיכנס, משום שהוא "יהלום בלתי מלוטש".
למרות גנבותיו, אלאדין מאופיין כטוב לב, שנותן ממעט האוכל שלו לעניים ממנו, ונחלץ לעזור לאנשים במצוקה, גם כשהדבר כולל עימות עם גורמים חזקים ממנו.
הופעתו המוכרת ביותר של אלאדין בקולנוע הייתה בשנת 1992 בסרט ההנפשה "אלאדין", שזכה להצלחה רבה והיה לאחד הסרטים המוערכים ביותר בהפקת דיסני.
עם פתיחת הסרט אנו רואים את המכשף ג'אפר, יועצו של הסולטן, שמנסה לחדור אל מערת קסמים אך הגנב ששלח פנימה נהרג, ושומר המערה מורה לו שרק אדם אחד יכול להיכנס: "יהלום בלתי מלוטש".
ג'אפר מחפש את אותו אדם, ומגלה שמדובר באלאדין, נער יתום שחי ברחוב, מתפרנס מגניבות ובורח מזרועות החוק.
יום אחד אלאדין רואה נערה יפה ומתאהב בה, ואף מציל אותה מסכסוך אלים עם אחד המוכרים בשוק, בלי לדעת שמדובר בנסיכה יסמין), שברחה מהארמון באותו הבוקר.
אלאדין לוקח אותה אל המסתור שלו ומתיידד איתה והשניים מגלים שיש ביניהם הרבה מן המשותף, אך לאחר זמן קצר אלאדין נאסר בידי שוטרי העיר ונלקח לכלא.
הנסיכה חושפת את עצמה בפניהם ומורה להם לשחרר את אלאדין, אך הם אומרים כי הם מקיימים את הוראותיו של ג'אפר.
ג'אפר מתחזה לאדם זקן ומוציא את אלאדין מהכלא, בתנאי שיעשה עבורו משימה.
הוא מוביל אותו למערת קסמים ומורה לו לא לקחת ממנה כלום, מלבד מנורה אחת.
רגע לפני שאלאדין מוצא את המערה, הקוף שלו אבו לוקח את אחד מאוצרות המערה, וגורם להתפרצות לבה.
ג'אפר מסרב להציל אל אלאדין לפני שייתן לו את המנורה, ואז מפקיר אותו למותו - אך אבו גונב את המנורה, ואלאדין ניצל בסיוע מרבד קסמים.
במערה יוצא מהמנורה הג'יני, שמוציא את אלאדין מהמערה ומבטיח להגשים עבורו שלוש משאלות.
אלאדין מבטיח שהמשאלה השלישית תהיה שחרורו של הג'יני, ומבקש להפוך לנסיך, כי רק נסיך יכול להתחתן עם יסמין.
הג'יני הופך אותו לנסיך עלי, מהממלכה הפיקטיבית אבאבווה, ואת הקוף אבו הוא הופך לפיל, הם שבים אל אגרבה בתהלוכה מפוארת ואלאדין מתחיל לחזר אחרי הנסיכה (למורת רוחו של ג'אפר, שמבקש להתחתן איתה בעצמו).
הנסיכה חושפת שהנסיך עלי הוא למעשה אלאדין שעזר לה בשוק, ואלאדין משקר לה שהוא למעשה נסיך, ורק התחזה לעני.
בזמן שהנסיכה נענית לחיזוריו ומחליטה להתחתן איתו, אנשיו של ג'אפר חוטפים את אלאדין ומנסים להטביע אותו, אך הג'יני מציל אותו ובכך מנצל אלאדין את המשאלה השנייה.
הג'יני מבקש שאלאדין ישחרר אותו, אך אלאדין מתנצל ואומר שהוא לא יכול לשחרר אותו, כי הוא חושש שבתור מלך יצטרך עזרה קסומה לעיתים קרובות.
רגע לפני שאלאדין מתוודה בפני יסמין על האמת, מזהה אותו גם ג'אפר וגונב ממנו את המנורה בעזרת התוכי שלו יאגו.
לאחר מכן ג'אפר מכריח את הג'יני להפוך אותו לסולטן ולמכשף רב כוח, חושף את אלאדין ושולח אותו לגלות.
אלאדין חוזר ומתעמת עם ג'אפר ללא הצלחה.
רגע לפני שאלאדין, הנסיכה ואבו נהרגים, מטיח אלאדין בג'אפר שהוא מכשף סוג ב', והג'יני לעולם יהיה חזק ממנו.
ג'אפר נעלב ומבקש מהג'יני להפוך אותו לג'יני רב הכוח ביותר בעולם, אך שוכח שמחירה של ההפיכה לג'יני הוא כליאה במנורה, וכך מובס.
הג'יני קובר את המנורה של ג'אפר במערה, ואלאדין מעדיף שלא להשתמש במשאלה השלישית כדי לשוב ולהפוך לנסיך, ובוחר במקום זאת לשחרר את הג'יני.
בסיום הסרט מחליט הסולטן לשנות את החוק, כך שגם אדם שאינו נסיך יוכל להתחתן עם הנסיכה, ואלאדין ויסמין מתארסים.
בעקבות הצלחת הסרט יצאו שני סרטי המשך ישירות לווידאו:
בסרט "שובו של ג'אפר" (1994) מצליח ג'אפר להשתחרר מכלאו במערה, ומנסה לשוב לאגרבה ולהשתלט על השלטון.
לצורך כך הוא מנסה לסכסך בין יסמין ואלאדין, ולהפליל את אלאדין ברצח הסולטן.
בסוף הסרט ג'אפר מובס, ואלאדין מסרב להצעה של הסולטאן להיות הואזיר המלכותי, ובמקום זאת מחליט לצאת לטייל עם יסמין ברחבי העולם.
בסרט "אלאדין ומלך הגנבים" (1996) מוצא אלאדין את אביו, קאסים, ומגלה שהוא מלך הגנבים.
בסוף הסרט אלדין ויסמין מתחתנים.
בשנת 1994 יצאה סדרת טלוויזיה שהתרחשה בין הסרט השני והשלישי ושודרה בישראל ברצועת זמן דיסני (ערוץ 2).
בשנת 2019 יצאה גרסת לייב אקשן לסרט, שבה מנה מסעוד מגלם את דמותו של אלאדין.
הסרט דובב לעברית, בו דיבב את דמותו של אלאדין גלעד שמואלי.
אלאדין הופיע במשחק הווידאו המבוסס על הסרט הראשון משנת 1992 "אלאדין" של חברת Virgin Games, ובמשחק משנת 1993 של חברת קפקום.
בשנת 2000 הופיע במשחק המחשב "אלאדין ונקמתה של נאסירה" המבוסס על טרילוגיית סרטי אלאדין של דיסני, ומאוחר יותר בסדרת משחקי "Kingdom Hearts".
במחזמר Disney's Aladdin: A Musical Spectacular, בסגנון ברודוויי המבוסס על סרט האנימציה של דיסני מ-1992, עם מוזיקה מאת אלן מנקן ומילים של הווארד אשמן וטים רייס.
המחזמר הוצג בתיאטרון היפריון בפארק ההרפתקה הקליפורנית של דיסני משנת 2003 עד 2016. בספטמבר 2015, הוכרז כי יום ההופעה האחרון של המופע יהיה 10 בינואר 2016. המחזמר הוחלף במופע הבמה המוזיקלי Frozen – Live at the Hyperion, בהשראת הסרט "לשבור את הקרח" משנת 2013, שעלה בשנים 2016–2020.
במחזמר "אלאדין", שהועלה בניו יורק ובלונדון, מופיעה דמותו של אלאדין.
אלאוטית (Unangam Tunuu) היא שפה במשפחת השפות האסקימו-אלאוטיות.
דובריה העיקריים הם האלאוטיים המתגוררים בשרשרת האיים האלאוטיים המשתייכים לאלסקה.
השפה נמצאת בסכנת הכחדה ודוברים בה כמאתיים אנשים ברחבי העולם.
ברוסיה ברית העמים המיעוטים הילידיים של הצפון, סיביר והמזרח הרחוק הרוסי (Союза коренных малочисленных народов Севера, Сибири и Дальнего Востока РФ) אחראי לשימור השפה ברוסיה.
במרץ 2021 נפטרה ברוסיה הדוברת האחרונה של דיאלקט ברינג משפה זו: ורה טימושנקו, מאיי קומאנדר שבקמצ'טקה, ובכך לא נותרו ברוסיה דוברי שפה זו.
+פונמות באלאוטית סדקי ענבלי וילוני חכי בתר־מכתשי מכתשי/שִנִּי שפתי(־שִנִּי) אפיŋŋ̊n̪n̪̊mm̥ סותם qɡkd̪t̪bp מחוכך ʧ *ʦ̺ חוכך(צדי) hʁχɣx*zsð*θ*vf ɬ מקורב(צדי)wʍjç*ɹl̪ מקיש*ɾאות דגושה - פונמה זרה
ילידית - רק בניב אַטּוּאַן; /v/ קיים גם במילים שאולות
רק בניב אטכּאן ובמלים שאולות
האלפבית האלאוטי המקורי הוא הקירילי, ונוספו בו אותיות לייצוג צלילים ייחודיים לשפה - אם כי כמה מהן מופיעות רק במילים זרות.
אלאוורדי (בארמנית: Ալավերդի) היא עיר במחוז לורי שבצפון-מזרח ארמניה, בקצה ערוץ הנהר דבד, לא הרחק מגבול המדינה עם גאורגיה.
העיר היא מרכז מסחרי ותעשייתי חשוב במחוז וברפובליקה כולה, ונמצאת על מסילת הרכבת היחידה המחברת בין גאורגיה וארמניה.
שם העיר בעבר היה מאנס.
העיר מאוכלסת ברובה בארמנים עם מיעוט יווני.
בעבר הייתה באלאוורדי הקהילה היוונית הגדולה ביותר בארמניה.
בשנת 1770, כאשר אלאוורדי הייתה חלק מגאורגיה, הורה ארקלה השני להקים בעיר בית היתוך לנחושת, ובסוף המאה ה-19 העיר הפכה למרכז מטלורגיה תוסס.
ב-1903 הגיע היקף יצור הנחושת בעיר ל-13% מכלל הנחושת שהופקה באימפריה הרוסית.
ב-1909 הוקמה תחנת כוח הידרואלקטרית על נהר הדבד, על מנת לספק את צורכי האנרגיה הגדלים של התעשייה בעיר.
במהלך התקופה הסובייטית, הוקמו בעיר תשתיות רבות, כולל פיתוח אזור סאנאהין, שהפכו את אלאוורדי לעיר תעשייה חשובה בארמניה הסובייטית.
בעיר ובסמוך לה נמצאים מבנים היסטוריים רבים כדוגמת גשר סאנאהין מהמאה ה-12 וכנסיית אודזון (Օձունի եկեղեցի) מהמאה ה-5 לספירה.
אלאדיו סילבסטרה גראלס (בקטלאנית: Eladio Silvestre Graells, נולד ב-18 בנובמבר 1940), הידוע בשמו הפרטי אלאדיו, הוא כדורגלן עבר ספרדי-קטלאני ששיחק כשחקן הגנה.
אלאדיו גדל במחלקת הנוער של ברצלונה.
במדי הקבוצה הבוגרת, בה שיחק במשך 10 עונות בין 1962 ל-1972, זכה 3 פעמים בגביע הספרדי.
יחד עם משחקו בברצלונה היה גם שחקן נבחרת ספרד, עמה השתתף במונדיאל 1966. לאחר שעזב את ברצלונה, שיחק לתקופה קצרה בהרקולס אליקנטה ובז'ימנסטיק טרגונה, לפני שפרש ממשחק.
אלאדיו שיחק בילדותו במחלקת הנוער של קבוצה מקומית בעיר הולדתו, סבדל, לפני שהצטרף למחלקת הנוער של ברצלונה.
ב-1959 צורף לקונדל, שהייתה קבוצת משנה לברצלונה, ומיד הושאל למשך עונה לליידה, ששיחקה בליגה השלישית בספרד.
לאחר שסיים לשחק בליידה שיחק אלאדיו כשחקן סגל מלא בקונדל, עמה שיחק בליגה השנייה בעונת 1960/61. בעונה זו שותף אלאדיו ב-29 משחקי ליגה, בהם הבקיע פעמיים, ובתום העונה ירדה קונדל לליגה השלישית.
אלאדיו המשיך לשחק בקונדל במהלך עונת 1961/62, ובתום העונה קודם לקבוצה הבוגרת של המועדון.
משחקו הראשון של אלאדיו בקבוצה הבוגרת של ברצלונה היה תחת המאמן לאזלו קובאלה, ב-30 בדצמבר 1962, במשחק בו הפסידה ברצלונה לאוססונה בתוצאה 3-1. קובאלה פוטר והוחלף על ידי גונסלבו השני, ועמו כמאמן פתח אלאדיו בהרכב הקבוצה ב-7 משחקי ליגה עד סוף העונה.
ב-23 ביוני 1963 זכתה ברצלונה בגביע הגנרל, אחרי שניצחה בגמר את ריאל סרגוסה בקאמפ נואו, אך אלאדיו לא שותף במשחק.
בסוף העונה עזב גונסלבו ובמקומו מונה ססאר רודריגס אלברס.
ססאר בטח באלאדיו והציב אותו בהרכב הקבוצה בכל משחקי הליגה בעונת 1963/64 למעט אחד, וברצלונה סיימה את העונה במקום ה-2. יציבותו של אלאדיו בהרכב הקבוצה המשיכה גם בעונות הבאות, בעיקר לצדו של גאייגו, גם כאשר הוחלף מאמן הקבוצה מספר פעמים.
בעונת 1964/65, בה הגיעה ברצלונה למקום ה-6, הורחק אלאדיו בפעם הראשונה בקריירה שלו.
היה זה ב-25 באוקטובר 1964, בדקה ה-12 של המשחק נגד סביליה.
בעונה הבאה הבקיע אלאדיו לראשונה בליגה הראשונה בספרד.
שער הבכורה שלו היה שער הניצחון על לאס פאלמס ב-25 בדצמבר 1965, ושערו השני היה בניצחון 3-0 על פונטברדה ב-16 בינואר 1966. אלאדיו היה שותף לזכייתה של ברצלונה בגביע ערי הירידים לעונת 1965/66, כשפתח בהרכב הקבוצה עת גברה על אספניול ברבע הגמר, צ'לסי בחצי הגמר וריאל סרגוסה בגמר.
בעונה זו סיימה ברצלונה במקום ה-3 בליגה.
בעונה הבאה, עונת 1966/67 המשיך אלאדיו לפתוח בהרכב, וב-29 באוקטובר 1966 ניצחה צמד לראשונה בקריירה, בניצחון ברצלונה על גרנדה 3-0. אלאדיו נפצע לאחר המשחק ונעדר ממשחק למשך חודשיים.
לאחר חזרתו לכשירות, שב להרכב הקבוצה, הבקיע שער נוסף בדרבי מול אספניול ב-19 בפברואר 1967, ועזר לברצלונה לסיים את הליגה במקום ה-2.
בעונת 1967/68 היה אלאדיו שותף לזכייתה של ברצלונה בגביע הגנרל בפעם השנייה בקריירה שלו.
בגמר, שנערך ב-11 ביולי 1968 בסנטיאגו ברנבאו, גברה ברצלונה, עם אלאדיו בהרכבה, על ריאל מדריד בתוצאה 1-0. בליגה סיימה ברצלונה בפעם השנייה ברציפות במקום ה-2, ואלאדיו ניצחה שני שערים ב-26. בעונת 1968/69 שותף אלאדיו ב-28 מתוך 30 משחקי ליגה ועזר לברצלונה להגיע למקום ה-3 בליגה.
בעונת 1969/70 ניצחה אלאדיו שער עצמי לשערו הוא, בניצחון ברצלונה 3-2 על אתלטיק בילבאו ב-5 באוקטובר 1969. בהמשך, הורחק בכרטיס אדום בהפסד 3-0 לסביליה ב-26 באוקטובר והושעה משלושה משחקים.
בעונה זו הופיע ב-26 משחקי ליגה, בהם הבקיע לזכות קבוצתו פעם אחת, וברצלונה הגיעה למקום ה-4. לאחר סיום הליגה, ברבע גמר הגביע נגד ריאל מדריד בקאמפ נואו, נשרקה לזכות ריאל מדריד בעיטת עונשין, כשנראה שהעבירה בוצעה מחוץ לרחבת העונשין.
אלאדיו מחה על כך בלעג, קרא לשופט אוהד מדריד והורחק מהמשחק.
בעונת 1970/71, עם ויק באקניגהאם האנגלי כמאמן הקבוצה, הגיעה ברצלונה למקום ה-2. אלאדיו שותף ב-21 משחקי ליגה מבלי לכבוש אף שער.
כמו כן, זכה אלאדיו עם ברצלונה בגביע הגנרל בפעם השלישית בקריירה שלו, אחרי שברצלונה ניצחה את ולנסיה במשחק הגמר ב-4 ביולי 1971, בו פתח אלאדיו.
ברצלונה הצליחה לחזור מפיגור 2-0 לשוויון 2-2 בתום 90 דקות, ובהארכה הפכה את התוצאה וניצחה 4-3. בקינגהאם עזב את הקבוצה והוחלף על ידי רינוס מיכלס ההולנדי.
עונת 1971/72, עונתו העשירית של אלאדיו בקבוצה, החלה כשאלאדיו שחקן הרכב בקבוצה, אך מהמחזור ה-10 ועד סוף העונה לא פתח באף משחק.
בדרבי נגד אספניול במחזור ה-2 בליגה ניצחה אלאדיו שער עצמי, וברצלונה הובסה 3-0. בסך הכול בעונה זו פתח אלאדיו ב-12 משחקי ליגה ונכנס כמחליף ב-2 נוספים.
אלאדיו, שהבין את ירידת מעמדו בברצלונה, החליט לעזוב את הקבוצה בקיץ 1972, והוא הצטרף לשורות הרקולס שמוולנסיה, ששיחקה אז בליגה השנייה.
בעונתו הראשונה במועדון, עונת 1972/73, פתח בכל 36 משחקי הליגה והבקיע 4 שערים, שניים מהן בבעיטות עונשין, ועזר להרקולס לסיים במקום ה-9. את פתיחת עונת 1973/74 החמיץ אלאדיו בשל פציעה, ובמשחק הראשון בו שותף, כשנכנס כמחליף נגד לינרס, הבקיע שער עצמי שתרם להפסד קבוצתו.
הרקולס הייתה אז במקום ה-18 בליגה, עם 2 ניצחונות ו-4 הפסדים.
עד סוף העונה שיחק אלאדיו ב-29 משחקי ליגה, ניצחה 4 פעמים, והיה משמעותי בכך שהרקולס העפילה לליגה הראשונה מהמקום ה-2.
בסוף העונה עזב אלאדיו את הרקולס וחתם בשורות ז'ימנסטיק טרגונה שמקטלוניה, שגם היא הייתה בליגה השנייה.
אלאדיו לא שיחק בעקביות בקבוצה זו, ובעונתו הראשונה בקבוצה, עונת 1974/75 שותף ב-17 משחקי ליגה, אז סיימה הקבוצה במקום ה-13. אף על פי שהחל את עונת 1975/76 בקבוצה, החליט לפרוש ממשחק, בגיל 35.
משחקו הראשון של אלאדיו במדי נבחרת ספרד היה במשחק ידידות לקראת מונדיאל 1966, נגד ב-23 ביוני 1966. אלאדיו נכלל בסגל הנבחרת למונדיאל ופתח במשחק הראשון בשלב הבתים, בו הפסידה ספרד ל בתוצאה 2-1. אלאדיו לא שותף בשני המשחקים הבאים של נבחרתו, שהודחה מהטורניר כבר בשלב הבתים.
במהלך מוקדמות יורו 1968 זומן אלאדיו למשחק אחד, אך לא שותף ולו לדקה במהלך כל הטורניר.
אלאדיו שב לשחק בנבחרת במהלך מוקדמות מונדיאל 1970, כשפתח במשחק ידידות נגד ב-17 באוקטובר 1968. בהמשך שותף ב-4 מששת משחקי הנבחרת במוקדמות.
במשחק נגד ב-23 בפברואר 1969 הורחק אלאדיו בכרטיס אדום ונבחרתו הפסידה 2-1. ספרד כשלה להעפיל לטורניר הגמר שכן סיימה רק במקום ה-3 בביתה.
משחקו העשירי והאחרון במדי הנבחרת היה משחק ידידות נגד ב-22 באפריל 1970, משחק בו ניצחה ספרד 1-0.
כקטלאני, שיחק אלאדיו גם במדי נבחרת קטלוניה, עמה השתתף בשני משחקי ידידות.
אלאוטרודקטיים (שם מדעי: Eleutherodactylidae) היא משפחה של דו-חיים מסדרת חסרי זנב.
עד 2008, נחשבה המשפחה לתת-משפחה של משפחת הלפטודקטיליים (Leptodactylidae), אך לאחר מחקר גנטי סווגו כמשפחה עצמאית.
בני הסוג Eleutherodactylus, כוללים 197 מינים.
צפרדעים אלה חיות באמריקה הדרומית, אמריקה המרכזית והאיים הקריבים.
הם מטילות ביצים ליד המים ומהם בוקעים ראשנים החיים במים ועוברים גלגול רגיל.
סוג Diasporus - בו 11 מינים
סוג קַרְפֶּדֶת הַחֲמָמוֹת (Eleutherodactylus) - בו 197 מינים
אלאונורה וקסלר (בספרדית: Eleonora Wexler; נולדה ב-2 באפריל 1974) היא שחקנית ארגנטינאית-יהודייה.
בשנת 1983 שיחקה במחזמר "אנני" בגרסתו הארגנטינאית.
זוהי הופעתה הראשונה בעולם המשחק.
בשנת 2022 ביצעה הופעת אורח מאחד פרקי הסדרה האנתולוגית "Dos 20".
אלאדין הוא מחזמר המבוסס על סרט האנימציה של דיסני משנת 1992 באותו השם עם מוזיקה והלחן של אלן מנקן למילים של הווארד אשמן, טים רייס וצ'אד בגוולין.
בגוולין גם כתב את הליברית.
המחזמר כולל שלושה שירים שנכתבו במקור לסרט הקולנוע, אך בסופו של דבר לא נעשה בהם שימוש, וכן ארבעה שירים חדשים שנכתבו על ידי מנקן ובגאולין.
עלילת המחזמר מתארת את הסיפור המוכר על צעיר עני המגלה שדון במנורה ומשתמש במשאלותיו להינשא לנסיכה שהוא אוהב ולסכל את מזימותיו של וזיר גדול והרשע של הסולטאן.
העלילה מתרחשת בעיר הדמיונית אגרבא, "הנמצאת" במזרח התיכון.
המחזמר הוצג לראשונה בתיאטרון השדרה החמישית בסיאטל בשנת 2011. לאחר מספר הפקות מקומיות ובינלאומיות בשנת 2012, המחזמר הועלה לתקופת הרצה בטורונטו בשנת 2013. הוא עלה לראשונה בברודוויי בתיאטרון ניו-אמסטרדם ב-20 במרץ 2014, זכה לביקורות חיוביות בעיקר והיה מועמד לחמישה פרסי טוני.
בנובמבר 2010, אלן מנקן אישר כי החלו עבודות על עיבוד מוזיקלי של הסרט למחזמר על פי מחזה מאת צ'אד בגוולין.
המחזמר הוצג לראשונה בסיאטל, וושינגטון, ב-5th Avenue Theatre בין ה-7 ל-31 ביולי 2011. ג'ונתן פרימן, שדיבב את דמותו של ג'אפר בסרט, גילם את הדמות הזו גם בעיבוד התיאטרוני.
אדם ג'ייקובס וקורטני ריד גילמו את אלאדין ואת הנסיכה יסמין, למרות שהדמויות הן ממוצא מזרח תיכוני.
צוות השחקנים כלל גם את ג'יימס מונרו איגלאהרט בתפקיד הג'יני; קליפטון דייוויס בתפקיד הסולטאן; דון דאריל ריברה בתפקיד יאגו; ואת דמויותהם של עומאר, קאסים ובאבקק, שלוש דמויות שנוצרו במקור עבור סרט הקולנוע אך בסופו של דבר לא נכללו בו, גילמו אנדרו קינן-בולגר, בריאן גונזלס וברנדון או'ניל, בהתאמה.
מדיניות הליהוק של דיסני, על פיה אין חשיבות לאתניות בתהליך הליהוק, עוררה מחלוקת ציבורית, שכן עמותת ADC (ארגון למניעת אפליית ערבים אמריקאים) קיבלה תלונות רבות של שחקנים ממוצא מזרח תיכוני.
מנכ"ל ארגון זכויות המיעוטים האמריקני גם הפנה את תשומת לבו להחמצת ההזדמנות של ההפקה להציג מיעוט אתני חסר ייצוג בברודוויי.
הבמאית והכוריאוגרפית של ההצגה הייתה קייסי ניקולאו.
ב-2012, הפקה של המחזמר הועלתה ב-Tuacahn Amphitheatre שבאירווינג, יוטה, מיוני ועד לאוקטובר 2012, וביולי 2012 ב-The Muny שבסנט לואיס, מיזורי.
הצגות ההרצה של המחזמר, טרם עלייתו בברודוויי, נערכו ב-Ed Mirvish Theatre שבטורונטו, קנדה, מנובמבר 2013 עד ינואר 2014.קייסי ניקולאו הייתה הבמאית והכוריאוגרפית גם של הפקה זו, עם מחזה ומילות שירים נוספים שנכתבו על ידי צ'אד בגוולין, עיצוב תפאורה על ידי בוב קראולי ועיצוב תלבושות על ידי גרג בארנס.
הצגות הרצה של המחזמר בברודוויי החלו ב-26 בפברואר 2014, כאשר ערב הבכורה הרשמי נערך ב-20 במרץ 2014, ב-New Amsterdam Theatre, במקומו של המחזמר "מרי פופינס".
ההצגה הייתה מועמדת לחמישה פרסי טוני, וזכתה באחד - פרס טוני עבור השחקן הטוב ביותר במחזמר, שהוענק לג'יימס מונרו איגלהארט.
אלבום הקלטת שירי המחזמר בביצוע צוות השחקנים המקורי של ברודוויי היה מועמד לפרס גראמי עבור אלבום הקלטת המחזמר הטוב ביותר.
סיבוב הופעות בצפון אמריקה תוכנן לצאת לדרך עם הופעה בשיקגו, אילינוי מה-11 באפריל ועד ל-2 ביולי 2017.
הפקה של הווסט אנד עלתה ב-2016 ב-Prince Edward Theatre בלונדון, במקום המחזמר "מיס סייגון".
בסופו של דבר, ערב הבכורה הרשמי נדחה ל-15 ביוני 2016. בחודש נובמבר 2015 פורסמו שמות כל השחקנים: דין ג'ון וילסון יגלם את התפקיד של אלאדין לצד ג'ייד איוון כיסמין.
דון גאלאגהר לוהק לתפקיד ג'אפר, פיטר האו לתפקיד יאגו, אירווין איקבאל לתפקיד הסולטאן, עם נתן אמזי, סטיבן רחמן-יוז וראצ'יד סברירי כבאבקק, קאסים ועומאר, בהתאמה.
כפי שפורסם קודם לכן, טרבור דיון ניקולס יגלם את הג'יני, בהופעת הבכורה שלו על במות לונדון.
את האפקטים המיוחדים יצר ג'ים שטיינמאייר, אמן אשליות שעבד בעבר עם דייוויד קופרפילד.
בשנת 2019 הוכרז כי ההפקה תסיים את הופעותיה ב-24 באוגוסט 2019, על מנת לפנות מקום לגרסה מחודשת של המחזמר "מרי פופינס" שהוצג לפני כן באותו התיאטרון.
לכבוד סיום ההרצה של המחזמר, השחקנית קורטני ריד, שגילמה את הנסיכה יסמין בהפקה המקורית בברודוויי, החליפה את ג'ייד איוון בוסט אנד.
בשנת 2012, המחזמר הועלה במנילה, הפיליפינים, ב-Meralco Theater.